Supercomputadora de computación paralela Blue Gene/P de IBM
A **computación paralela** é unha forma de cálculo na que moitas instrucións se levan a cabo simultaneamente (denominadas "en paralelo"), dependendo da teoría de que os problemas grandes poden dividirse a miúdo noutros máis pequenos, e despois resolverse simultaneamente (en concorrencia ou "en paralelo").

Existen varias formas diferentes de computación paralela:

1. *Bit-level parallelism.* (Paralelismo a nivel de bits)
2. *Instruction-level parallelism.* (Paralelismo a nivel de instrución)
3. *Data parallelism.* (Paralelismo de datos)
4. *Task parallelism.* (Paralelismo de tarefas)

Utilizouse durante moitos anos, principalmente en computación de altas prestacións, cun grande aumento do seu uso nos últimos anos, debido ás limitacións físicas que impiden o escalado de frecuencias. A computación paralela converteuse no modelo principal na arquitectura de ordenadores, principalmente en forma de procesadores multinúcleo. Non obstante, nos últimos anos, o consumo de enerxía dos ordenadores paralelos converteuse nunha preocupación.

Os ordenadores paralelos pódense clasificar segundo o nivel no que o hardware admite o paralelismo, con ordenadores multinúcleo e multiprocesador que teñen varios elementos de procesamento dentro dunha única máquina, mentres que os clústeres, as láminas, os MPP e as redes usan varios ordenadores para traballar na mesma tarefa.

Os programas ou algoritmos informáticos paralelos son máis difíciles de programar que os secuenciais, porque a concorrencia introduce varias novas clases de posibles *bugs* ou erros de software, dos cales as condicións de carreira e os *deadlocks* ou bloqueos mortos son os máis comúns. Porén, creáronse moitas linguaxes de programación paralelas para simplificar a programación de ordenadores paralelos. Aínda así, a comunicación e sincronización entre as diferentes subtarefas é difícil mentres se consegue un bo rendemento do programa paralelo.

Notas
-----

1. ↑  Almasi, G.S. and A. Gottlieb (1989). *Highly Parallel Computing*. Benjamin-Cummings publishers, Redwood City, CA.
2. ↑  "bUSCatermos; concorrencia". *aplicacions.usc.es*. Consultado o 2022-04-12. [*Ligazón morta*]
3. ↑  Asanovic, Krste et al. (Decembro 18, 2006). "The Landscape of Parallel Computing Research: A View from Berkeley" (PDF). University of California, Berkeley. Technical Report No. UCB/EECS-2006-183.
4. ↑  Asanovic et al. *Old [conventional wisdom]: Power is free, but transistors are expensive. New [conventional wisdom] is [that] power is expensive, but transistors are "free".*

(Antigo: a enerxía é gratuíta, pero os transistores son caros. Novo: a enerxía é cara, pero os transistores son "gratis").

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Computación paralela Modificar a ligazón no Wikidata*** |

### Outros artigos

* Computación
* Programación
* Leslie Lamport
* Jack Dongarra

### Ligazóns externas

* Computación paralela en Curlie *(en inglés)*
* *Lawrence Livermore National Laboratory: Introduction to Parallel Computing* Arquivado o 29/06/2013
* Deseño e construción de programas paralelos, de Ian Foster
* Arquivo de *Internet Parallel Computing* Arquivado 12 de outubro de 2002 en Wayback Machine. Arquivado
* Área temática de procesamento paralelo en *IEEE Distributed Computing Online* Arquivado 28 de setembro de 2011 en Wayback Machine. Arquivado
* Libro en liña gratuíto de *Parallel Computing Works* Arquivado 27 de xullo de 2011 en Wayback Machine.
* Fronteiras da supercomputación. Libro en liña gratuíto